ରାଜ୍ୟ ବାହାରକୁ କାମ କରିବାକୁ ଯାଉଥିବା ୨୭ ଦାଦନ ଶ୍ରମିକ ଉଦ୍ଧାର: ମହିଳା ଦଲାଲ ଅଟକ
ଭଦ୍ରକ ଅଫିସ ,୧୫।୩: ରାଜ୍ୟ ବାହାରକୁ କାମ କରିବାକୁ ଯିବା ପୂର୍ବରୁ ଆଦିବାସୀ ନାବାଳିକା ଓ ନାବାଳକ ଦାଦନ ଶ୍ରମିକଙ୍କୁ ଶନିବାର ରାତିରେ ପୋଲିସ ଉଦ୍ଧାର କରିଛି। ଏଭଳି ଘଟଣା ଘଟିଛି ଭଦ୍ରକ ଗ୍ରାମଞ୍ଚଳ ଥାନା ଅଞ୍ଚଳର ଜିତାନଗା ଗାଁ ନିକଟରେ। ଗାଁ ନିକଟ ଏକ ଘରେ ବହୁସଂଖ୍ୟାରେ ଆଦିବାସୀ ନାବାଳିକା ନାବାଳକ ରାଜ୍ୟ ବାହାରକୁ କାମ କରିବାକୁ ଯିବା ନେଇ ଏକାଠି ହୋଇଥିବା ପୋଲିସ ସୂଚନା ପାଇଥିଲା। ପରେ ଭଦ୍ରକ ଗ୍ରାମାଞ୍ଚଳ ପୋଲିସ ବିଳମ୍ବିତ ରାତିରେ ଉକ୍ତ ଘରେ ଚଢ଼ାଉ କରିଥିଲା । ଘର ଭିତରେ ୧୬ଆଦିବାସୀ ନାବାଳିକା ଓ ୧୧ ନାବାଳକ ଉଦ୍ଧାର ହୋଇଥିଲେ। ତେବେ ଘର ମାଲିକ ଗୌରୀପ୍ରଭା ପତି ସେମାନଙ୍କୁ ରାଜ୍ୟବାହାରକୁ ନେଇ ଘରୋଇ କମ୍ପାନୀରେ କାର୍ଯ୍ୟ କରାଇଥାନ୍ତେ ବୋଲି ସୂଚନା ମିଳିଛି । ଉଦ୍ଧାରଙ୍କ ମଧ୍ୟରୁ ଅଧିକାଂଶ ଆଦିବାସୀ ନାବାଳିକା ବାଲେଶ୍ୱର ଜିଲା ସୋର ଅଞ୍ଚଳର ବୋଲି ଜଣାପଡ଼ିଛି। ଘଟଣାରେ ମହିଳା ଦଲାଲଙ୍କୁ ପୋଲିସ ଅଟକ ରଖି ପଚରାଉଚରା ଜାରି ରଖିଛି।